Όταν το πλυντήριο ρούχων ή πιάτων ρίχνει το ρελέ, κατά πάσα πιθανότητα δημιουργείται βραχυκύκλωμα. Συνεπώς, είναι πολύ επικίνδυνο να επιχειρήσεις να το επισκευάσεις μόνος/ -η σου. Κάποιες απλές ενέργειες που πρέπει να ακολουθήσεις είναι οι εξής:
1. Μην προσπαθήσεις να σηκώσεις το ρελέ ή την ασφάλεια του πίνακα.
Από τη στιγμή που πέφτει το ρελέ, σημαίνει ότι κάποιο πρόβλημα υπάρχει. Δοκίμασε να ανεβάσεις μια φορά το ρελέ, αλλά αν ξαναπέσει δε πρέπει σε καμία περίπτωση να επιμείνεις καθώς υπάρχει σοβαρή περίπτωση να προκληθεί μεγαλύτερη ζημιά.
2. Δοκίμασε την πρίζα που είναι συνδεδεμένη η συσκευή.
Μπορεί να έχεις παρατηρήσει ότι το ρελέ πέφτει όταν βάζεις σε λειτουργία το πλυντήριο ρούχων, αλλά δε σημαίνει απαραίτητα ότι το πρόβλημα βρίσκεται στη συσκευή. Δοκίμασε να συνδέσεις στην ίδια πρίζα μια άλλη συσκευή που μεταφέρεται εύκολα, για παράδειγμα το πιστολάκι των μαλλιών, ώστε να εξακριβώσεις αν το πρόβλημα βρίσκεται στη συσκευή ή στην πρίζα.
3. Επικοινώνησε άμεσα με τον κατάλληλο τεχνικό.
Όταν το πλυντήριο ρούχων ρίχνει το ρελέ, είναι βέβαιο ότι θα χρειαστείς επαγγελματική βοήθεια. Τόσο η πρίζα, όσο και η συσκευή απαιτούν εξειδικευμένες γνώσεις στο χειρισμό τους και ειδικά εργαλεία. Αν έχεις εντοπίσει ότι το πρόβλημα βρίσκεται στην πρίζα, σίγουρα χρειάζεσαι ηλεκτρολόγο. Αν το πρόβλημα βρίσκεται στο πλυντήριο, οι τεχνικοί πλυντηρίων μας είναι έτοιμοι να σε εξυπηρετήσουν.